הטבח בנירים

הטבח בנירים בוצע על ידי ארגון הטרור חמאס בבוקר יום השבת, 7 באוקטובר 2023, חג שמחת תורה, כ"ב בתשרי תשפ"ד, בקיבוץ נירים הסמוך לדרום רצועת עזה, כחלק מטבח שבעה באוקטובר. בטבח נרצחו לפחות 9 בני אדם (מתוכם 3 חברי הקיבוץ), ורבים נפצעו. חמישה אזרחים נחטפו לעזה מהקיבוץ.

 רקע 

קיבוץ נירים
קיבוץ נירים הוקם ב-1946 על ידי גרעין "ניר" של השומר הצעיר, במסגרת עליית 11 הנקודות לנגב הצפוני.

בערב 6 באוקטובר - יום לפני הטבח, נחגג בנירים כבכל שנה חג הקיבוץ המסורתי, עם חברי הקהילה כולה ואורחים שהגיעו במיוחד.

 הקרבות והטבח בקיבוץ נירים 

הטבח בקיבוץ נירים התרחש כחלק מהמתקפה הנרחבת של חמאס וארגונים פלסטיניים נוספים על יישובי עוטף עזה בבוקרו של 7 באוקטובר 2023. האירועים בנירים נמשכו שעות רבות והתאפיינו בקריסת מערך ההגנה, חדירה מאורגנת של מחבלים, פגיעה קשה בלוחמים, טבח באזרחים, חטיפות, ובסופו של דבר גם בהשתלטות מחודשת של צה"ל על השטח.

 לפנות בוקר – עד השעה 06:30 
כוחות צה"ל בחטיבת קטיף (הדרומית) נמצאו בכוננות שגרתית, ללא התרעה מוקדמת. בשונה מהכוחות בחטיבת הגפן (הצפונית), אין הוראה להתרחק מגדר המערכת. סגן מפקד סיירת נח"ל אמר בתדריך בקשר זמן קצר לפני פרוץ הלחימה: "צפוי לנו סוף שבוע שקט", זאת בשל מודיעין לפיו החמאס הורה לפעיליו שלא לצאת להפגנות סמוך לגדר בסוף השבוע. הכוח הפרוס בגזרה מנה כ-153 לוחמים בלבד. לפנות בוקר הכוחות בשטח קמו לכוננות עם שחר ונפרסו בהתאם לתרגולת.

 06:29 – 08:20 - חדירת המחבלים הראשונית ובלימת הכוח הראשון 
בשעה 6:29 חמאס פתח בירי מסיבי של למעלה מ-700 רקטות לעבר מחנות צה"ל ויישובים בעוטף עזה. מטרת הירי הייתה להרחיק את הכוחות מגדר המערכת, לשבש את התגובה ולהסתיר את החדירה המתוכננת. דקה לאחר מכן תצפיתנית זיהתה טרקטור עובר את הגדר, אך בשל שינוי במדיניות הפתיחה באש, שמאפשרת תנועה בטווח של עד 100 מטר מהגבול, אין תגובה מיידית. הטרקטור פתח מעבר בגדר הישנה, ומיד מאחוריו נכנסו שישה אופנועים ועליהם 11 מחבלים. כוח ראשון של מחבלי חמאס חדר בפעולה מדויקת, בעזרת מהלך שנועד להטעות את התצפיות. בשעה 6:33 מפקד חטיבת קטיף אל"ם אסף חממי, הגיע לחמ"ל וראה את אחת החדירות של מחבלים והבין כי מדובר באירוע משמעותי, ודרש מאילן קב"ט אשכול להקפיץ את כל כתות הכוננות שבגזרתו. הוא יצא מיד לכיוון קיבוץ נירים, ופקד בקשר 

בשעה 06:40 זוהו 11 מחבלים רכובים על 6 אופנועים, מתקרבים לגדר הקיבוץ. שתי דקות לאחר מכן המחבלים חדרו לשטח קיבוץ נירים דרך הפרצה שיצרו בגדר. בשעה 06:43 קצין הביטחון של המועצה אזורית אשכול הכריז על חדירה ודאית בגזרה, בשעה 6:47 חפ"ק המח"ט נתקל במחבלים מחוץ לגדר הקיבוץ. אל"ם חממי וחייליו חיסלו מספר מחבלים, המשיכו לתוך הקיבוץ וחתרו למגע. בקרב שניהלו שלושתם לבדם, כתת-הכוננות של הקיבוץ לא יצאה ולא סייעה לשלושתם בקרב, שהתנהל במשך כ-20 דקות. כשהתקדמו ברגל ליד מגרש הטניס, נפצע חממי קשה בקרב, הוא פונה למקלט סמוך. שני חייליו סמל  ורב"ט  המשיכו בלחימה מול המחבלים עד שנהרגו ונחטפו מהקיבוץ בשעה 8:30. ב-24 ביולי 24, במבצע צבאי הושבו גופותיהם של תומר וקירל. גופתו של המח"ט הושבה ב-2 בנובמבר במסגרת עסקה.

צוות הקרב המחלקתי, אשר כלל שני טנקים מגדוד 77 ונמ"ר (נגמ"ש מרכבה) מגדוד 51, יצא להילחם במרחב מחוץ לקיבוץ על מנת למנוע הגעת מחבלים לקיבוץ. הצוות קיבל החלטה להתפצל לשלוש פרצות שונות, בניגוד להנחיות המקוריות, במטרה לבלום כמה שיותר נתיבי חדירה. ההחלטה התקבלה מתוך הבנה שהמענה לכל פרצה חיוני לשמירה על שלמות הקו.

צוות טנק 3 בפיקוד סגן , התותחן רב"ט נמרוד כהן, הטען רב"ט . אשר בהמשך הפך לאחד מסמלי קרבות השביעי באוקטובר, התקדם מערבה לכיוון גדר המערכת. ולאחר מכן פנה דרומה, שם נתקל במארב של עשרות מחבלים חמושים. הטנק ספג פגיעת טילי נ"ט ומטענים. במהלך האירוע נהרג נהג הטנק, שקד דהן. ארבעת הלוחמים שהיו בטנק נחטפו. סרן עומר נאוטרה וסמ"ר עוז דניאל הוכרזו החללים כעבור מספר חודשים לאחר שהתברר שנרצחו על ידי החמאס. באוגוסט 2024 במבצע צבאי הוחזרה גופתו של סמל שקד דהן לקבורה. באוקטובר 2025 נמרוד כהן שוחרר בעסקה.

צוות טנק 3ב בפיקוד סמ"ר א', התותחן סמל א' הטען סמל י' הנהג סמ"ר נ'. הצוות יצא למרחב להילחם בחדירות המחבלים. במהלך הלחימה נורה לעבר הטנק טיל נ"ט שפגע בו ישירות. כתוצאה מהפגיעה, הטען בטנק נפצע קשה בעיניו, ופגיעותיו הוגדרו כקשות. מפקד הטנק, סמ"ר א', נפצע קל יחסית מרסיסים שפגעו בצווארו, אך ספג פציעה משמעותית כאשר ידו הימנית נשברה וראייתו בעין ימין נפגעה.

חרף פציעותיו, סירב סמ"ר א' להתפנות מהטנק, המשיך לפקד על הטנק כאשר הוא טוען פגזים עם ידו השבורה תוך שהוא סובל מכאבים עזים. במהלך הלחימה חיסל צוות הטנק כ-60 מחבלים שהיו בדרכם לקיבוצים. במהלך הלחימה הציל צוות הטנק את בת שבע יהלומי מניר עוז מחטיפה לעזה.

07:10 – 08:20 שמונה מחבלים התמקמו בג'יפ דוד ששימש את אל"ם אסף חממי והחפ"ק שלו. המחבלים ניסו לתאם כניסת הג'יפ מבלי להיפגע באש. במהלך תקופה זו שורר שקט יחסי במרכז הקיבוץ. במקביל, ארבעה מחבלים נכנסו לבית משפחת פרי בנירים והתבצרו בו יחד עם נדב פופלוול, בנה של חנה פרי.

9:45 - בשעה זו כל שדרת הפיקוד של החטיבה בנירים נהרגה או נפצעה קשה. רוב הלוחמים נפצעו או נהרגו, והלחימה מתחילה להתנהל בפעם הראשונה, על ידי כתת-הכוננות של הקיבוץ.

 08:20 – 09:20 - פשיטת עשרות מחבלי נוח'בה על הקיבוץ וטבח בתושבים 
עם תחילת החדירה הנרחבת לקיבוץ נירים, חדרו דרך גדר המערכת הפרוצה שמונה כלי רכב מסוג טנדר, עליהם כ-80 מחבלי נוח'בה של חמאס, וכן כ-30 אופנועים שעליהם כ-60 מחבלים נוספים. הכוחות התוקפים נעו מכיוון צפון הקיבוץ, ונכנסו לשטח היישוב בגל מאורגן.

במקביל, כוח מחבלים נוסף ניסה לפרוץ לקיבוץ מכיוון דרום-מערב. כוח זה נתקל בצוות טנק 3ב בפיקודו של סמ"ר א', אשר פתח באש מדויקת, פגע במחבלים והצליח למנוע את חדירתם מהכיוון הדרומי.

בשל תנאי השטח ומוגבלות שדה הראייה מהעמדה הדרומית, צוות טנק 3ב לא היה יכול לזהות את גל החדירה המשמעותי מכיוון צפון, אשר לא נתקל בהתנגדות ממוקדת בשלב זה, ואִפשר למחבלים להשתלט על חלקים מהקיבוץ.

בשיא היו בקיבוץ כ-150 מחבלים. מחבלי נוח'בה ביצעו טבח בשטח קיבוץ נירים. רועי פופלוול, בנה של חנה פרי, נרצח כשהתקרב לבית אימו. בבתים רבים בקיבוץ, מחבלים ירו לעבר התושבים שניסו להגן על עצמם. דורון מאיר יצא מהממ"ד עם אקדח ונהרג מפגיעת כדור בראשו, בתו מור, בת 17 נרצחה כאשר רצה לעזרת אביה. אורן אלפסי (נהגה - אוראן) נורה בבית בת זוגו ונפטר מפצעיו 3 שעות לאחר מכן, גדעון באבאני שהתארח בקיבוץ, יצא לכיוון רכבו ונהרג מפגיעת טיל RPG. בת זוגו, נורלין בבדילה אג'וג'ו, נחטפה יחד עם יגב ורימון בוכשטב. נורלין בבדילה אג'וג'ו, חנה פרי ורימון בוכשטב הושבו בעסקת חטופים מהרצועה. גופתו של יגב בוכשטב חולצה במבצע צבאי, יחד עם גופתו של נדב פופלוול, שנרצח בעזה.

 09:20 – 13:24 - החטיפות לעזה ופשיטת הגל השלישי 
09:20 - מחבלים החלו להוביל חטופים וגופות מחוץ לקיבוץ לכיוון רצועת עזה. התיעוד מציג את העמסת הגופות על רכבים. ביולי 2024 הוחזרו במבצע צבאי גופות הלוחמים סמ"ר תומר אחימס וסמל קיריל ברודבסקי לקבורה. גופתו של אל"ם אסף חממי הושבה בנובמבר 2025 במסגרת עסקה.

10:00 - סביב השעה 10:00 שלושה מחברי כיתת הכוננות: עמית לוי, סטניסלב טרלצקי והרופא מיכאל בס, נענו לקריאתו של הרבש"ץ דניאל מאיר והודיעו לו שהם נכונים לצאת איתו להציל תינוק בבית שנשרף מלא עשן. דניאל הרבש"צ אסף את הלוחמים ברכבו בדרכם אל ביתו של התינוק. ליד הבית הם נתקלו במחבלים וניהלו במשך 40 דקות קרב יריות מול עשרות מחבלים

11:00 - בשלב מסוים הם נסוגו אחור ועלו למגדל גרעינים (הממגורה של הקיבוץ). מאוחר יותר קיבל דניאל הרבש"ץ שיחה בה נתבקש להנחות מסוק קרב מטייסת 113 שנחלץ לעזרת הקיבוץ. הרבש"צ ניסה להכווין את המסוק אך בפועל הוא דיבר ככל הנראה עם הבקרה האווירית בלבד. הטייסים, שלא קבלו הכוונה והתקשו לזהות מטרות בחצר הקיבוץ בגלל העצים והעשן (כך בשיחה שניהלו עם מזכירות הקיבוץ בביקורם בנירים) החליטו לבצע ירי לשיבוש לשטחים פתוחים בסמוך לגדר הקיבוץ ובכך גרמו לנסיגת המחבלים מהקיבוץ. בנוסף, זיהו הטייסים פרצה בגדר המערכת בסמוך לקיבוץ וניסיון חדירה של עשרות מחבלים דרכה. הטייסים ביצעו ירי לתכלית לעבר המחבלים וגרמו לנסיגתם חזרה לשטח הרצועה.

 13:24 – 00:00 - תגבורת, טיהור הקיבוץ ופינוי 
13:24 כוח עצמאי של כ-40 לוחמים וקצינים מבית הספר לקומנדו בפיקוד סא"ל ג' הגיעו לקיבוץ ביוזמתו. יחד עם כיתת הכוננות, הם סרקו את השטח, ניהלו קרבות, וחיסלו כ-7 מחבלים נוספים שנותרו בשטח. בשעה 13:37 מגיעה לקיבוץ מחלקה של גדוד מחטיבת ביסלמ"ח, בהמשך מגיעים גם לוחמי ימ"ס ובה"ד 1. הם משתתפים בסריקות הורגים שני מחבלים שמתחבאים בממ"ד.

14:00 חוסל המחבל האחרון בתוך קיבוץ נירים. הכוחות סרקו את בתי התושבים, ריכזו את הניצולים במועדון הקיבוץ תחת אבטחה.

00:00 (8 באוקטובר) - הסתיים טיהור הקיבוץ כולו. מבצע חילוץ האזרחים נמשך עד לשעות הלילה המאוחרות. במהלך סריקות נוספות בשדות הקיבוץ, חוסלו שמונה מחבלים נוספים.

 תוצאות הטבח 
ממוזער|כרזה לזכרו של אורן אלפסי במיצב הנצחה בפארק המייסדים של רחובות

האסון הכבד פגע במשפחות רבות.
דורון מאיר ובתו מור בת ה-17 נרצחו בביתם. גדעון באבאני, שהתארח אצל המשפחה נרצח גם הוא, ובת זוגו נורלין (נטלי) בבדילה אג'וג'ו נחטפה. אורן אלפסי (נהגה - אוראן) נפגע אנושות מירי בעת שהחזיק את דלת הממ"ד ונפטר מפצעיו 3 שעות לאחר מכן,בעקבות מעשי הגבורה של אורן אלפסי, בת זוגו ניצלה .

בני הזוג יגב ורימון בוכשטב נחטפו מביתם. רועי פופלוול נורה למוות כשיצא מביתו.

בנוסף לנזק בנפש, הרס רב נגרם גם למבנים. כ-30 בתים נשרפו כליל ובתים רבים נבזזו ונפגעו מההפגזות הבלתי פוסקות. כמו כן, פגיעה קשה בגד"ש, הרפת איבדה פרות שלא שרדו את המתקפה ושדות הקיבוץ הפכו לזירת קרב.

בין ניצולי הטבח היה שי לוי, הכתב הצבאי של מאקו ששהה בממ"ד, שסיקר את השתלשלות האירועים. מהקיבוץ נחטפו חמישה: חנה פרי בת 79, נדב פופלוול בן 51, נורלין (נטלי) באבאדילה אגוג'ו בת 60 ובני הזוג יגב ורימון בוכשטב בני 34 ו-36.

לאחר שהמחבלים חדרו לקיבוץ, אילת סווטיצקי (ביתה של חנה) קיבלה לוואטסאפ תמונה של חנה ונדב ומאחוריהם מחבל אוחז בקלצ'ניקוב. תמונות נוספות עלו לפייסבוק של חנה עם הכיתוב באנגלית: "חמאס".

 החטופים מנירים 
+שם פרטישם משפחהגיל בעת החטיפהמיןמקום מגוריםמקום חטיפהמצבתאריך רציחהתאריך שחרור/חילוץ הגופההערותחנהפרי79נקבהניריםניריםשוחררה בעסקה24 בנובמבר 2023במסגרת הפעימה הראשונה של עסקת נובמבררימוןקירשט36נקבהניריםניריםשוחררה בעסקה28 בנובמבר 2023במסגרת הפעימה החמישית של עסקת נובמברנורלין בבדילהאגוג'ו60נקבהיהודניריםשוחררה בעסקה28 בנובמבר 2023במסגרת הפעימה החמישית של עסקת נובמברקירילברודסקי19זכררמת גןניריםנהרג (גופתו הושבה לישראל)7 באוקטובר 202324 ביולי 2024סמל, לוחם בחפ"ק מפקד חטיבת קטיףתומר יעקבאחימס20זכרלהביםניריםנהרג (גופתו הושבה לישראל)7 באוקטובר 202324 ביולי 2024סמ"ר, קשר בחפ"ק מפקד חטיבת קטיףיגבבוכשטב34זכרניריםניריםנרצח (גופתו הושבה לישראל)?20 באוגוסט 2024נדבפופלוול51זכרניריםניריםנרצח (גופתו הושבה לישראל)?20 באוגוסט 2024אסףחממי40זכרקריית אונוניריםנהרג (גופתו הושבה לישראל)7 באוקטובר 20232 בנובמבר 2025מח"ט קטיף
אסף חממי

 לאחר הטבח 
בבוקר 8 באוקטובר 2023 פונתה קהילת נירים למלון באילת למשך ארבעה חודשים, ובמהלך חודש פברואר 2024 עברו להתגורר בדירות זמניות בשכונת הפארק בעיר באר שבע, בה הם מחכים לשוב הביתה ולהקים את נירים מחדש.

המחבלים זרעו הרס רב בקיבוץ. בקמפיין מימון המונים לשיקום הקיבוץ, נאספו כ-1.8 מיליון ש"ח.

במוצאי השבת שבין 14 ל-15 באוקטובר, חוסל בילאל אל קאדר, מפקד כוח נוח'בה בגדוד דרום חאן יונס שהיה אחראי על הטבח בנירים ובניר עוז בתקיפה של מטוסי קרב.

 השבת החטופים 
ב-24 בנובמבר, לאחר 50 יום בשבי החמאס, שוחררה חנה פרי, והושבה לישראל. ב-28 בנובמבר 2023 שוחררו רימון קירשט-בוכשטב בת ה-36 ונורלין (נטלי) באבאדילה אגוג'ו בת ה-60 מהשבי. ב-3 ביוני 2024 צה"ל הודיע שנדב פופלוול נרצח בשבי החמאס וב-22 ביולי 2024 הודיע שיגב בוכשטב נרצח בשבי החמאס. גופותיהם הושבו לקבורה בישראל ב-20 באוגוסט 2024.

ביולי 2024 הוחזרו במבצע צבאי גופות הלוחמים סמ"ר תומר אחימס וסמ"ר קיריל ברודבסקי לקבורה.

בנובמבר 2025 הושבה גופתו של אל״מ אסף חממי במסגרת עסקה לשחרור חטופים.

תחקיר צה"ל
ב-4 באפריל 2025 הוצג תחקיר צה"ל על הטבח בנירים. לפי התחקיר הצה"לי הקיבוץ היה הראשון שאליו חדרו המחבלים והאחרון שאליו הגיעו כוחות צבא מאורגנים. מהפרטים שהוצגו נראה שהגל הראשון של המחבלים חדר לקיבוץ ב-6:42, והכוחות המאורגנים של הצבא הגיעו רק ב-13:24. בסך הכל, לפי התחקיר, חדרו לקיבוץ כ-150 מחבלים.

התחקיר מתאר את גבורתם של אלוף-משנה אסף חממי יחד עם שני לוחמים מהחפ"ק שלו, תומר אחימס וקיריל ברודסקי, שנפלו כשניסו להגן על הקיבוץ.

כמו כן ציינו עורכי התחקיר כי צה"ל כשל כתוצאה מכישלון ארוך שנים בתפיסת ההגנה. הפרימטר לא היה מספק, ולא היה תרחיש ייחוס של פשיטה גדולה בהפתעה. כלל הכוחות היו ללא רימונים ולא הייתה מערכת תקשורת ישירה מול הרבש"צים.

קיבוץ נירים הגיב על פרסום התחקיר: "תחקיר צה"ל מחזק את גודל ההפקרה שהייתה כאן בשבעה באוקטובר בקיבוץ שלנו. קהילה שלמה שנאלצה להגן על עצמה יחד עם כוחות צבאיים מועטים, לוחמי צה"ל גיבורים שנפלו על אדמת נירים. אנו מרכינים ראש לזכרם של הנופלים שבאו להציל חיים. התחקיר הזה רק מחזק את הצורך הבהול בהקמת ועדת חקירה ממלכתית שתבחן את ההפקרה המערכתית ואת כל ההיבטים של המחדל ותסיק מסקנות ברורות כדי למנוע מאסון שכזה להתרחש שוב."

לקריאה נוספת
 אילן כפיר, אוגדת עזה נכבשה, ידיעות ספרים, 2024, הפרק "נירים: 'רק דלת ברזל מפרידה בינם לבין המשפחה שלי'"", עמ' 158–162

 קישורים חיצוניים 











 הערות שוליים 

נירים
קטגוריה:פיגועים שבהם נרצחו בני משפחה
קטגוריה:רצח קטינים בישראל על רקע לאומני
קטגוריה:ישראל: מיתות מצולמות
קטגוריה:ירי המוני בישראל
קטגוריה:נירים
נירים